钦定古今图书集成/理学汇编/学行典/第201卷 > 郭元达
## 钦定古今图书集成/理学汇编/学行典/第201卷 > 郭元达

按《吉水县志》：“郭元达，先失父，奉母独居。母病且亟，医
祷莫效。元达无计，引刀割股，烹以进母，食之，沈痾顿
减。久之复作，竟成永诀。乃负土营丘结庐，朝夕泣奠，
贫不得米，织屦以易。居墓三年，有虎绕室，蜂塞庐，蛇
踞桁，而皆不伤之。时直指采风以请于朝。天启四年
二月，奉旨照例旌表。”